Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael lükkas ÜROs tagasi
Uus-Meremaa algatatud resolutsioonikavandi, rõhutades,
et otsesed kõnelused on ainus viis tüli lahendamiseks palestiinlastega.
USA, Venemaa, Türgi, Saudi Araabia ja Iraani välisministrid
püüavad algatada poliitilist protsessi Süüria konflikti lahendamiseks.
Türgi politsei vallutas opositsiooni meediajaamad
seoses järgmise nädala parlamendivalimistega.
Iisraeli suursaadik ÜROs Danny Danon lükkas tagasi
Uus-Meremaa poolt eile Julgeoleku- nõukogule esitatud resolutsiooni,
mis kutsub Iisraeli ja palestiinlasi "hävitavat" vägivalda lõpetama.
Danon ütles intervjuus AP-le, et ainus viis rahu saavutamiseks
on otsesed kõnelused poolte vahel
ja parim viis regioonis pingeid leevendada
oleks PO presidendi Abbasi nõusolek kohtuda peaminister Netanyahuga.
Uus-Meremaa resolutsioonikavand õhutab Iisraeli ja palestiinlasi
lõpetama vägivallategusid,
hoiduma ässitamisest ja provokatsioonidest
ja kaitsma tsiviilelanikke.
Iisraeli kutsuti lõpetama juudi asunduste laiendamist maadel,
mida palestiinlased tulevasele riigile tahavad
ja palestiinlasi kutsuti vältima Iisraeli vastu Haagi kohtusse minekut.
Läänekaldal Ramallah's ja Hebronis
jätkus vägivald palestiinlaste ja Iisraeli julgeolekujõudude vahel.
Palestiinlased süütasid autokumme ja loopisid Iisraeli vägesid kividega,
millele vastati mässu laialiajamise meetmetega.
Viis palestiinlast said kokkupõrgetes väidetavalt viga,
iisraellaste seas vigastusi ei esinenud.
IDF lubas 200 palestiinlast Gazast
täna al-Aqsa mošeesse palvetama.
Iisraeli tippametniku sõnul
näitas otsus gazalased pühapaika lubada
juudiriigi pühendumust säilitada status quo
ja et Iisrael valvab usuvabaduse üle.
Süüria konfliktist -
USA välisminister Kerry kohtus Venemaa välisministri Lavrovi
ning Türgi, Saudi Araabia ja Iraani välisministritega Viinis
uueks rahvusvaheliseks kõneluste- vooruks Süüria kodusõja teemal.
Viinis püütakse lõpetada Süüria 4-aastast kodusõda,
kus USA koos Lääne ja Pärsia lahe maadega
on vastamisi Venemaa ja selle regionaalsete toetajate, sh Iraaniga.
See on ka esimene kord, kui Iraan ja Saudi Araabia,
regiooni põhirivaalid,
kes on karmilt kritiseerinud teineteise rolli kriisis,
on kõnelustelauas kohtunud
alates Süüria konflikti algusest 2011. a märtsis.
Diplomaatide sõnul võidakse Viinis jõuda plaanini
Süüria läbirääkimiste käivitamiseks.
2-päevasel visiidil Hispaanias viibiv ÜRO peasekretär Ban Ki-moon
õhutas Viinis Süüria kõnelustel osalevaid riike
jätma kodusõja lõpetamispüüdlustes kõrvale rahvuslikud nägemused.
Õhutan kõiki viit riiki
demonstreerima pigem globaalset juhirolli
kui rahvuslikke vaatevinkleid.
Mida kauem lähtutakse rahvuslikest perspektiividest,
seda rohkem kannatab rahvas
ja kannatab kogu maailm.
ÜRO andmeil
on Süüria kodusõda nõudnud üle veerand miljoni inimelu.
EL välispoliitikajuht Mogherini,
kes samuti Süüria-kohtumisele tuli,
ütles, et kõnelused olid läbimurre juba oma toimumise pärast,
ja lootis, et see viib poliitilise protsessini,
mis lahendab Süüria kriisi.
Mul oli äsja kohtumine minister Zarifiga.
Pean väga tähtsaks, et homme on siin Viinis sama laua ümber kohal
kõik rahvusvaheliselt ja regionaalselt olulised tegijad,
kes püüavad leida ühist keelt poliitilise protsessi käivitamiseks,
et leida Süüria kriisile lahendus.
Vaatame, kas neil päevil ja sel nädalal tehtud koordineerimistöö
USA ja Venemaaga lubab avada poliitilise ruumi
ja luua jätkuvõimaluse protsessi alustamiseks,
mis viiks Süürias poliitilise muutuseni.
See on juba oluline stardipunkt
ja nädal tagasi oli seda raske ette näha.
Kutsun kõiki pidama seda oluliseks sammuks,
mida peaksime kaitsma,
ja nagu peasekretär Ban Ki-moon ütles, näitama paindlikkust
ja lubama sellel poliitilisel ruumil kasvada ja vilja kanda.
Egiptuses lõppes parlamendivalimiste esimene etapp,
kus võisteldi 200 parlamendikoha pärast.
Eelmisel nädalal lõppenud etapis ei ilmnenud selget võitjat
ja lõpptulemused kuulutati välja eile.
Teine, 13 ringkonda hõlmav hääletusetapp toimub novembris.
Egiptuse poliitanalüütikute sõnul oodatakse,
et lõpptulemustes domineerivad president Sisile lojaalsed kandidaadid.
Iisraeli idanaabri juures sai 8 inimest surma ja üle tosina viga,
kui Ammanis plahvatas kaks ilutulestikuraketikonteinerit.
Plahvatus toimus Jordaania Tolliameti aias,
kus kaks ilutulestikuveokit pargitud olid.
Plahvatuskohast tõusid paksud suitsupilved,
kui tuletõrje püüdis leeke kustutada.
Jordaania peaminister Ensour palus komisjonil plahvatuse põhjust uurida
ja lisas, et ilutulestiku import Jordaaniasse on illegaalne.
Türgis jäi pimedaks kaks telekanalit,
mis kuuluvad opositsiooni meediafirmale
ja blokeeriti kahe sama firma ajalehe jagamine,
kui Türgi politsei vallutas firma kontorid
vaid mõni päev enne parlamendivalimisi,
sihiga vaigistada president Erdogani vastased meediaväljaanded.
Türgi võimude sõnul
oli aktsioon seotud juurdlusega Koza Ipeki konglomeraadi suhtes,
mille omanik on USAs elav vaimulik,
keda Türgi president süüdistab katses end võimult tõugata.
USAs baseeruv Türgi opositsioonirühmitus hoiatas,
et viimatine rünnak Istanbuli meediagrupile
oli Türgi juhtkonna katse vältida valimisvõltsingute kajastamist
enne parlamendivalimisi.
Viimatine rünnak juhtiva meediagrupi vastu
on Erdogani režiimi autoritaarsuse uusim samm.
Erdogan on haaranud kontrolli
või avaldanud meediafirmadele muul moel survet varemgi.
See on viimatine samm katses kontrollida kogu Türgi meediat.
Ta ei talu kriitikat, ta ei luba mingisugust kriitikat.
See on üks vähestest säilinud iseseisvatest meediafirmadest
ja nüüd on seegi Erdogani toetajate kontrolli all.
Türgi parlamendivalimised peaksid algama pühapäeval.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Shabat shalom!
Kohtumiseni esmaspäeval!
Tõlge: Monika Jaaguri